text: Hedebølge på vej
  26 august 2019 kl. 04.57
  De næste tre dage kan hedebølgen ramme i dele af Syd- og Sønderjylland.
  Frem til onsdag aften kan man opleve 28 grader varmt vejr i dele af Syd- og Sønderjylland. Det er også, hvad man definerer som hedebølge, skriver DMI på deres hjemmeside.
  Hedebølge kan især være farligt for små- og spædbørn, ældre samt personer med kroniske sygdomme.
  Hedebølgen kommer efter et højtryk over Østeuropa og Baltikum, der presser en tør og meget varm luft over Danmark fra sydøst.
  Det anbefales, at man drikker rigeligt vand og holder kroppen afkølet.
  Det er i områderne Billund, Varde, Vejen, Esbjerg og Tønder, at man varsler om hedebølge.
  